text: To bank-tyve nappet på fersk gerning
  05 juni 2014 kl. 04.32
  To 39-årige mænd fra Esbjerg blev torsdag morgen anholdt kort efter, at en vaks borger havde set dem komme ud fra Skjern Bank på Storegade i Bramming efter et indbrud. 
  De blev senere torsdag fremstillet i grundlovsforhør i Retten i Esbjerg, hvor de blev varetægtsfængslet i fire uger
  Da en hundepatrulje var på vej til Bramming mødte den tyvene på fug i bil. Efter en kort forfølgelse stoppede tyvene i Endrup og tog flugten til fods. Da politiet slap hundene løs, opgav den ene tyv straks videre flugt, mens den sidste blev opsporet af en politihund.
  Nu skal lokalpolitiet i Bramming have de to afhørt nærmere, men de to tyves udbytte i form af en større sum i mønter er fundet, siger vagtchefen hos Syd- og Sønderjyllands Politi til TV SYD.
  